Zěn sósōó mod e nə tə́tə̄lə́, wa Ǹtondôbə watúb nye zěn tě. 8Ǎ Ńtondôbə, byǎyanga wa, á zēn məmvéndé móe; á kǎd lóē dzwé dóe, ai á kǎd dɔ tsog, bí nə̄ é mam ǹnə́m wámā wáyī dú. 9Matsog wa ai alú, ǹnə́m ó nə təge mə bómbo, amú éyɔŋ walə́dē sósōó woe á sí ndon, mod binam ǎ ngayəm édzí é nə̄ bə́bə́lá. 10Vədá ngə́ bâdzu m̀bə̂ mod, ǎ yǐ kig yə́ge sósōó. Á ńnam sósōó nyé a bɔ və abé, təge bəbə átī ńtómbā Ńtondôbə. 11Wɔ́ woe ó dzūdú bɔ̄ á yób, bɔ́ təge yén, dá bâyi yén mvam Ǹtondôbə ású áyɔŋ díé, ńdɔ bə́dzín bə́sə̄ bâyi mǎn dzāŋ, ndóan miǹzīzíŋ yayi bɔ́ mǎn dīgi. 12Ǎ Ńtondôbə, wayi sɔ́ ai bía mvɔí, amú é mam mə́sə byǎbɔ, wǎ wābɔ̄ mɔ́ ású dáán.